́й, смире́ннѡ мо́лимъ тя̀, уго́дниче бж҃ій:молѝ хрс̑та̀ бг҃а на́шего, да да́стъ ѻ́нъ ми́ръ и тишину̀ всѣ̂мъ правосла̂внымъ хрс̑тіа́нѡмъ и да ѿврати́тъ ѿ на́съ вся́кій гнѣ́въ, на ны̀ дви́жимый, да изба́витъ на́съ ѿ сѣте́й вра́жіихъ, томле́нія во у́захъ грѣха̀ и муче́ній а́довыхъ, и да сподо́битъ на́съ недосто́йныхъ ѡдесну́ю себє̀ ста́ти на судѣ̀ свое́мъ пра́веднѣмъ и вни́ти въ вѣ́чный поко́й ст҃ы́хъ єгѡ̀, идѣ́же пра́зднующихъ гла́съ непреста́нный и неизрече́нная сла́дость зря́щихъ добро́ту лица̀ єгѡ̀:и та́кѡ возмо́жемъ съ тобо́ю и всѣ́ми ст҃ы́ми прославля́ти ѻц҃а̀ и сн҃а и ст҃а́го дх҃а, тро̑цу єдиносу́щную и нераздѣ́льную, во вѣ́ки вѣкѡ́въ